CELEX: 62016CN0514
Language: el
Date: 2016-10-03 00:00:00
Title: Υπόθεση C-514/16: Αίτηση προδικαστικής αποφάσεως την οποία υπέβαλε το Tribunal da Relação de Guimarães (Πορτογαλία) στις 3 Οκτωβρίου 2016 — Isabel Maria Pinheiro Vieira Rodrigues κατά José Manuel Proença Salvador κ.λπ.

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/12
            
         Αίτηση προδικαστικής αποφάσεως την οποία υπέβαλε το Tribunal da Relação de Guimarães (Πορτογαλία) στις 3 Οκτωβρίου 2016 — Isabel Maria Pinheiro Vieira Rodrigues κατά José Manuel Proença Salvador κ.λπ.
   (Υπόθεση C-514/16)
   (2016/C 475/18)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal da Relação de Guimarães
   
      Διάδικοι στην υπόθεση της κύριας δίκης
   
   
      Εκκαλούντες: Isabel Maria Pinheiro Vieira Rodrigues κ.λπ.
   
      Εφεσίβλητοι: José Manuel Proença Salvador, Crédito Agrícola Seguros — Companhia de Seguros de Ramos Reais, SA, Jorge Oliveira Pinto
   
      Προδικαστικά ερωτήματα
   
   
               1)
            
            
               Έχει η κατά το άρθρο 3, παράγραφος 1, της οδηγίας 72/166/ΕΟΚ (1) του Συμβουλίου, της 24ης Απριλίου 1972, υποχρέωση ασφαλίσεως της αστικής ευθύνης που προκύπτει από την κυκλοφορία οχημάτων με συνήθη στάθμευση στο έδαφος κάθε κράτους μέλους εφαρμογή στη χρησιμοποίηση οχημάτων, σε οποιονδήποτε χώρο, δημόσιο ή ιδιωτικό, αποκλειστικώς στις περιπτώσεις κατά τις οποίες τα οχήματα αυτά είναι εν κινήσει ή και στις περιπτώσεις κατά τις οποίες είναι ακινητοποιημένα, με τον κινητήρα, όμως, σε λειτουργία;
            
         
               2)
            
            
               Εμπίπτει, για τους σκοπούς του άρθρου 3, παράγραφος 1, της εν λόγω οδηγίας 72/166, στην έννοια του προαναφερθέντος όρου «κυκλοφορία οχημάτων», γεωργικός ελκυστήρας ο οποίος είναι ακινητοποιημένος σε χωματόδρομο αγροκτήματος και χρησιμοποιείται, όπως είναι σύνηθες, στην εκτέλεση γεωργικών εργασιών (ψεκασμού αμπελώνα με ζιζανιοκτόνο), με τον κινητήρα σε λειτουργία για την ενεργοποίηση της αντλίας του βυτίου που περιέχει το ζιζανιοκτόνο, και ο οποίος, υπό τις περιστάσεις αυτές, λόγω καθιζήσεως του εδάφους προκληθείσας από τον συνδυασμό των ακόλουθων παραγόντων:
               
                           —
                        
                        
                           βάρος του ελκυστήρα,
                        
                     
                           —
                        
                        
                           δόνηση προκληθείσα από τον κινητήρα του ελκυστήρα και από την αντλία εξόδου του ψεκαστικού μηχανήματος, το οποίο ήταν συζευγμένο στο όπισθεν μέρος του ελκυστήρα,
                        
                     
                           —
                        
                        
                           δυνατές βροχοπτώσεις,
                        
                     ανετράπη και εξετράπη προς την κατεύθυνση τεσσάρων εργαζομένων οι οποίοι εκτελούσαν την εργασία αυτή στις χαμηλότερες αναβαθμίδες και προκάλεσε τον θάνατο μιας εργαζομένης η οποία κρατούσε τον σωλήνα με τον οποίον πραγματοποιούντο ο ψεκασμός;
            
         
               3)
            
            
               Σε περίπτωση καταφατικής απαντήσεως στα δύο προηγούμενα προδικαστικά ερωτήματα, αντιτίθεται η ερμηνεία αυτή του όρου «κυκλοφορία οχημάτων» του άρθρου 3, παράγραφος 1, της οδηγίας 72/166 σε εθνική ρύθμιση (άρθρο 4, παράγραφος 4, του νομοθετικού διατάγματος 291/2007, της 21ης Αυγούστου) η οποία εξαιρεί από την προβλεπόμενη στο εν λόγω άρθρο 3, παράγραφος 1, υποχρέωση ασφαλίσεως τις περιπτώσεις κατά τις οποίες τα οχήματα χρησιμοποιούνται σε αμιγώς γεωργικές ή βιομηχανικές εργασίες;
            
         
      (1)  Οδηγία 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (EE ειδ. έκδ. 06/001, σ. 136).